ΚΑΝΟΝΙΣΜΟΣ (ΕΚ) αριθ. 2305/98 ΤΗΣ ΕΠΙΤΡΟΠΗΣ της 26ης Οκτωβρίου 1998 για τροποποίηση του κανονισμού (ΕΚ) αριθ. 97/95 της Επιτροπής, για τον καθορισμό των λεπτομερειών εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά την ελάχιστη τιμή και την αντισταθμιστική πληρωμή που πρέπει να καταβληθούν στους παραγωγούς γεωμήλων καθώς και του κανονισμού (ΕΚ) αριθ. 1868/94 του Συμβουλίου για την καθιέρωση καθεστώτος ποσοστώσεων για την παραγωγή αμύλου γεωμήλων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1868/94 του Συμβουλίου, της 27ης Ιουλίου 1994, για την καθιέρωση καθεστώτος ποσοστώσεων για την παραγωγή αμύλου γεωμήλων (1), όπως τροποποιήθηκε τελευταία από τον κανονισμό (ΕΚ) αριθ. 1284/98 (2), και ιδίως το άρθρο 8,

Εκτιμώντας:

ότι ο κανονισμός (ΕΚ) αριθ. 1868/94 καθιέρωσε καθεστώς ποσοστώσεων για την παραγωγή αμύλου γεωμήλων που μπορεί να απολαύσει κοινοτικής ενισχύσεως 7 ότι στο άρθρο 2 καθορίζει τα ποσοστά των ποσοστώσεων για τα γεώμηλα των κρατών μελών παραγωγής για περίοδο τριών ετών καθώς και τον τρόπο κατανομής των ποσοστώσεων αυτών 7

ότι ορισμένα μέρη του κανονισμού (ΕΚ) αριθ. 97/95 (3), όπως τροποποιήθηκε τελευταία από τον κανονισμό (ΕΚ) αριθ. 1125/96 (4) περί λεπτομερειών εφαρμογής έχουν καταργηθεί και θα πρέπει να διαγραφούν 7

ότι για να παρακολουθηθεί καλλίτερα η εξέλιξη της αγοράς, τα κράτη μέλη θα πρέπει να ανακοινώσουν στην Επιτροπή τις διαθέσιμες ποσοστώσεις πριν από την 30ή Ιουνίου κάθε περιόδου καθώς και τις ποσότητες που θα εξαχθούν χωρίς επιστροφές 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 97/95 τροποποιείται ως εξής:

1. Το άρθρο 2 αντικαθίσταται από το εξής:

«Άρθρο 2

Όταν εφαρμόζεται το άρθρο 6 παράγραφος 2 του κανονισμού (ΕΚ) αριθ. 1868/94, οι επιμέρους ποσοστώσεις που χορηγούνται, προσαρμόζονται ανάλογα στην αρχή της περιόδου εμπορίας που έπεται της υπέρβασης.»

2. Το άρθρο 3 διαγράφεται.

3. Το άρθρο 19 αντικαθίσταται από το εξής:

«Άρθρο 19

1. Οι αμυλοποιίες κοινοποιούν στις αρμόδιες αρχές το αργότερο στις 30 Απριλίου, για κάθε περίοδο εμπορίας:

- τις ποσότητες γεωμήλων για την παραγωγή αμύλου στις οποίες εφαρμόζονται οι διατάξεις του άρθρου 8 παράγραφοι 1 και 2 του κανονισμού (ΕΟΚ) αριθ. 1766/92,

- τις ποσότητες αμύλου για τις οποίες έχει ληφθεί η πριμοδότηση που προβλέπεται στο άρθρο 5 του κανονισμού (ΕΚ) αριθ. 1868/94.

2. Εφόσον εφαρμόζεται το άρθρο 17, τα κράτη μέλη παρέχουν στην Επιτροπή όλα τα σχετικά λεπτομερή στοιχεία τα οποία συνοδεύονται από αποδείξεις όπου φαίνεται ότι πληρούνται οι όροι που προβλέπονται στα εν λόγω άρθρα, το αργότερο έως τις 30 Ιουνίου για κάθε περίοδο εμπορίας.»

4. Το άρθρο 20 αντικαθίσταται από το εξής:

«Άρθρο 20

Κάθε κράτος μέλος ανακοινώνει στην Επιτροπή, το αργότερο στις 30 Ιουνίου κάθε περιόδου εμπορίας:

α) τις ποσότητες γεωμήλων για την παραγωγή αμύλου στις οποίες εφαρμόστηκαν οι διατάξεις του άρθρου 8 παράγραφοι 1 και 2 του κανονισμού (ΕΟΚ) αριθ. 1766/92 7

β) τις ποσότητες αμύλου για τις οποίες έχει ληφθεί η πριμοδότηση που προβλέπεται στο άρθρο 5 του κανονισμού (ΕΚ) αριθ. 1868/94 7

γ) τις ποσότητες και τις επιμέρους ποσοστώσεις για τις αμυλοποιίες οι οποίες επηρεάζονται από την εφαρμογή του άρθρου 6 παράγραφος 2 του κανονισμού (ΕΚ) αριθ. 1868/94, κατά τη διάρκεια της περιόδου εμπορίας καθώς και τις διαθέσιμες επιμέρους 7

δ) τις ποσότητες που θα εξαχθούν χωρίς επιστροφές σύμφωνα με το άρθρο 6 του κανονισμού (ΕΚ) αριθ. 1868/94 7

ε) τις ποσότητες που αναφέρονται στο άρθρο 13 παράγραφοι 3 και 4 του παρόντος κανονισμού 7

στ) τις ποσότητες που αναφέρονται στο άρθρο 16 του παρόντος κανονισμού 7»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 197 της 30. 7. 1994, σ. 4.

(2) ΕΕ L 178 της 23. 6. 1998, σ. 3.

(3) ΕΕ L 16 της 24. 1. 1995, σ. 3.

(4) ΕΕ L 150 της 25. 6. 1996, σ. 1.